# Úradný vestník C 265A/27.

| | ISSN 1977-1037 |
| --- | --- |
| Úradný vestník
  Európskej únie | C 265A |
| | |
| Slovenské vydanie | Informácie a oznámenia | Ročník 6127. júla 2018 |

ISSN 1977-1037

Úradný vestník

Európskej únie

C 265A

Slovenské vydanie

Informácie a oznámenia

Ročník 6127. júla 2018

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Európska komisia |
| 2018/C 265 A/01 | Európsky podporný úrad pre azyl (EASO), Malta – Uverejnenie oznámenia o voľnom pracovnom mieste na pozíciu výkonného riaditeľa (Dočasný zamestnanec – platová trieda AD 14) COM/2018/20029 | 1 |

Obsah

Strana

V   Oznamy

ADMINISTRATÍVNE POSTUPY

Európska komisia

2018/C 265 A/01

Európsky podporný úrad pre azyl (EASO), Malta – Uverejnenie oznámenia o voľnom pracovnom mieste na pozíciu výkonného riaditeľa (Dočasný zamestnanec – platová trieda AD 14) COM/2018/20029

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska komisia

| 27.7.2018 | SK | Úradný vestník Európskej únie | CA 265/1 |
| --- | --- | --- | --- |

27.7.2018

SK

Úradný vestník Európskej únie

CA 265/1

---

Európsky podporný úrad pre azyl (EASO), Malta

Uverejnenie oznámenia o voľnom pracovnom mieste na pozíciu výkonného riaditeľa

(Dočasný zamestnanec – platová trieda AD 14)

COM/2018/20029

(2018/C 265 A/01)

Kto sme

Európsky podporný úrad pre azyl (EASO) je decentralizovaná agentúra EÚ so sídlom vo Vallette na Malte. Úrad bol zriadený nariadením Európskeho parlamentu a Rady (EÚ) č. 439/2010 z 19. mája 2010, ktorým sa zriaďuje Európsky podporný úrad pre azyl (1) (ďalej len „nariadenie“).

EASO v súčasnosti zamestnáva okolo 220 zamestnancov a na rok 2019 disponuje rozpočtom vo výške približne 96 miliónov EUR. V dôsledku návrhu Komisie pretransformovať úrad EASO na plnohodnotnú agentúru EÚ pre otázky azylu by sa v strednodobom horizonte mohol počet zamestnancov zvýšiť až na 500 a rozpočet na približne 170 miliónov EUR. O tomto návrhu sa aktuálne rokuje s Radou a Európskym parlamentom.

EASO v súčasnosti okrem personálu na Malte disponuje aj zamestnancami pôsobiacimi v Grécku, Taliansku a na Cypre, ktorí poskytujú operačnú pomoc uvedeným členským štátom.

Podľa nariadenia, ktorým sa zriaďuje EASO, je cieľom tohto úradu podporovať uplatňovanie spoločného európskeho azylového systému (ďalej len „CEAS“), posilňovať praktickú spoluprácu medzi členskými štátmi v oblasti azylu a poskytovať a/alebo koordinovať poskytovanie operačnej podpory členským štátom, ktorých azylové a prijímacie systémy sú vystavené mimoriadnemu tlaku.

Medzi hlavné úlohy úradu EASO patrí:

| — | zjednodušenie, koordinácia a posilnenie praktickej spolupráce medzi členskými štátmi prostredníctvom ich podpory pri lepšom uplatňovaní systému CEAS vrátane jeho vonkajšieho rozmeru. Na tento účel sa úrad zameriava predovšetkým na zlepšenie kvality prijímania rozhodnutí prostredníctvom vývoja najlepších postupov a programov odbornej prípravy, ako aj spoločného prístupu k informáciám o krajine pôvodu; |
| --- | --- |

—

zjednodušenie, koordinácia a posilnenie praktickej spolupráce medzi členskými štátmi prostredníctvom ich podpory pri lepšom uplatňovaní systému CEAS vrátane jeho vonkajšieho rozmeru. Na tento účel sa úrad zameriava predovšetkým na zlepšenie kvality prijímania rozhodnutí prostredníctvom vývoja najlepších postupov a programov odbornej prípravy, ako aj spoločného prístupu k informáciám o krajine pôvodu;

| — | poskytovanie účinnej operačnej podpory členským štátom so špecifickými potrebami a členským štátom, ktorých azylové a prijímacie systémy sú vystavené mimoriadnemu tlaku; |
| --- | --- |

—

poskytovanie účinnej operačnej podpory členským štátom so špecifickými potrebami a členským štátom, ktorých azylové a prijímacie systémy sú vystavené mimoriadnemu tlaku;

| — | poskytovanie vedeckej a technickej pomoci vo vzťahu k politikám a právnym predpisom Únie vo všetkých oblastiach, ktoré majú priamy alebo nepriamy vplyv na oblasť azylu, pričom úrad pôsobí ako nezávislý zdroj informácií. |
| --- | --- |

—

poskytovanie vedeckej a technickej pomoci vo vzťahu k politikám a právnym predpisom Únie vo všetkých oblastiach, ktoré majú priamy alebo nepriamy vplyv na oblasť azylu, pričom úrad pôsobí ako nezávislý zdroj informácií.

EASO úzko spolupracuje s azylovými orgánmi a inými úradmi členských štátov, Európskou komisiou a ďalšími agentúrami EÚ pôsobiacimi v oblasti spravodlivosti a vnútorných záležitostí, medzi ktoré patrí napríklad agentúra Frontex. Spolupracuje aj s UNHCR a ďalšími dôležitými medzinárodnými aktérmi vrátane občianskej spoločnosti.

Čo ponúkame

Výkonný riaditeľ poskytuje strategickú víziu, a pritom riadi a zastupuje úrad EASO. Je zákonným zástupcom úradu a jeho predstaviteľom na verejnosti. Svoje povinnosti vykonáva nezávisle a za svoju činnosť sa zodpovedá správnej rade.

Výkonný riaditeľ zohráva ústrednú úlohu v kontexte vedenia a smerovania agentúry a zodpovedá za celkové riadenie úradu a jeho zamestnancov. Je zodpovedný za každodennú efektívnu prevádzku agentúry, a najmä za vytvorenie primeraných administratívnych, prevádzkových a finančných štruktúr, ktoré sú potrebné z hľadiska riadneho vykonávania rôznych operácií úradu EASO.

Bez toho, aby boli dotknuté právomoci správnej rady, výkonný riaditeľ preberá plnú zodpovednosť za úlohy, ktorými je úrad poverený, a v súvislosti s plnením rozpočtu podlieha postupu udelenia ročného absolutória zo strany Európskeho parlamentu. Výkonný riaditeľ musí podať Európskemu parlamentu na požiadanie správu o plnení svojich povinností. Rada môže výkonného riaditeľa vyzvať, aby podal správu o plnení svojich povinností.

Presný zoznam aktuálnych úloh výkonného riaditeľa úradu EASO možno nájsť v nariadení EÚ) č. 439/2010. Podľa návrhu Komisie by v prípade prijatia predmetného nariadenia mal výkonný riaditeľ za úlohu transformovať úrad EASO na plnohodnotnú agentúru EÚ pre otázky azylu (2).

Koho hľadáme (výberové kritériá)

Ideálny uchádzač musí byť vynikajúcim a dynamickým odborníkom a spĺňať tieto výberové kritériá:

| a) | Skúsenosti a schopnosti v oblasti vedenia kolektívu, ako aj v oblasti riadenia, predovšetkým:






  — | preukázané schopnosti pri prevádzke komplexnej organizačnej štruktúry na úrovni strategického aj interného riadenia a schopnosť viesť a motivovať veľký tím vo vnútroštátnom, v európskom, vo viackultúrnom či viacjazyčnom prostredí, |
| --- | --- | --- |

a)

Skúsenosti a schopnosti v oblasti vedenia kolektívu, ako aj v oblasti riadenia, predovšetkým:

—

preukázané schopnosti pri prevádzke komplexnej organizačnej štruktúry na úrovni strategického aj interného riadenia a schopnosť viesť a motivovať veľký tím vo vnútroštátnom, v európskom, vo viackultúrnom či viacjazyčnom prostredí,

| — | solídne administratívne a manažérske zručnosti, najmä skúsenosti s riadením rozpočtových a finančných zdrojov, riadením verejného obstarávania, ako aj riadením ľudských zdrojov vo verejnoprávnom kontexte, a to na vnútroštátnej, európskej a/alebo medzinárodnej úrovni, |
| --- | --- |

—

solídne administratívne a manažérske zručnosti, najmä skúsenosti s riadením rozpočtových a finančných zdrojov, riadením verejného obstarávania, ako aj riadením ľudských zdrojov vo verejnoprávnom kontexte, a to na vnútroštátnej, európskej a/alebo medzinárodnej úrovni,

| — | vynikajúce analytické, organizačné a rozhodovacie schopnosti vrátane schopnosti vytyčovania jasných priorít, |
| --- | --- |

—

vynikajúce analytické, organizačné a rozhodovacie schopnosti vrátane schopnosti vytyčovania jasných priorít,

| — | vývoj a realizácia vízie a stratégie: zadefinovanie kľúčového poslania, ako aj vízie a stratégie agentúry v súlade s jej mandátom, ktoré sa budú vyznačovať vplyvom v strednodobom a dlhodobom horizonte a ktoré jej zamestnanci dokážu pochopiť a stotožniť sa s nimi, |
| --- | --- |

—

vývoj a realizácia vízie a stratégie: zadefinovanie kľúčového poslania, ako aj vízie a stratégie agentúry v súlade s jej mandátom, ktoré sa budú vyznačovať vplyvom v strednodobom a dlhodobom horizonte a ktoré jej zamestnanci dokážu pochopiť a stotožniť sa s nimi,

| — | motivovanie k výkonu: proaktívna realizácia poslania, vízie a stratégie EASO tak, aby si tento úrad plnil organizačné ciele. |
| --- | --- |

—

motivovanie k výkonu: proaktívna realizácia poslania, vízie a stratégie EASO tak, aby si tento úrad plnil organizačné ciele.

| — | inšpirovanie ľudí: inšpirovanie k dlhodobej motivácii a lojalite k organizácii, a to pôsobením ako vzor a konaním v súlade s poslaním a hodnotami tejto organizácie; |
| --- | --- |

—

inšpirovanie ľudí: inšpirovanie k dlhodobej motivácii a lojalite k organizácii, a to pôsobením ako vzor a konaním v súlade s poslaním a hodnotami tejto organizácie;

| b) | Technické znalosti a skúsenosti, najmä:






  — | preukázané odborné skúsenosti vo vyššej funkcii v oblasti migrácie a/alebo azylu, a to na strategickej a operačnej úrovni, získané vo vnútroštátnom a/alebo v európskom a/alebo medzinárodnom kontexte. |
| --- | --- | --- |

b)

Technické znalosti a skúsenosti, najmä:

—

preukázané odborné skúsenosti vo vyššej funkcii v oblasti migrácie a/alebo azylu, a to na strategickej a operačnej úrovni, získané vo vnútroštátnom a/alebo v európskom a/alebo medzinárodnom kontexte.

| — | dobrá znalosť spoločného európskeho azylového systému (CEAS) a dôkladné a strategické porozumenie politík v oblasti spravodlivosti a vnútorných záležitostí na úrovni vyššieho manažmentu, a to na vnútroštátnej úrovni a/alebo úrovni EÚ, |
| --- | --- |

—

dobrá znalosť spoločného európskeho azylového systému (CEAS) a dôkladné a strategické porozumenie politík v oblasti spravodlivosti a vnútorných záležitostí na úrovni vyššieho manažmentu, a to na vnútroštátnej úrovni a/alebo úrovni EÚ,

| — | veľmi dobré poznatky o fungovaní inštitúcií EÚ a interakciách medzi vnútroštátnymi správami a inštitúciami EÚ vrátane vynikajúcej znalosti právnych predpisov EÚ, |
| --- | --- |

—

veľmi dobré poznatky o fungovaní inštitúcií EÚ a interakciách medzi vnútroštátnymi správami a inštitúciami EÚ vrátane vynikajúcej znalosti právnych predpisov EÚ,

| — | dobré znalosti o uplatniteľných pravidlách EÚ týkajúcich sa administratívnych záležitostí, prínosom sú najmä poznatky súvisiace s rozpočtom, financiami, obstarávaním a ľudskými zdrojmi; |
| --- | --- |

—

dobré znalosti o uplatniteľných pravidlách EÚ týkajúcich sa administratívnych záležitostí, prínosom sú najmä poznatky súvisiace s rozpočtom, financiami, obstarávaním a ľudskými zdrojmi;

| c) | Schopnosti v oblasti komunikácie/vytvárania a udržiavania sietí/ďalšie schopnosti, najmä:






  — | vynikajúce komunikačné ústne aj písomné schopnosti, |
| --- | --- | --- |

c)

Schopnosti v oblasti komunikácie/vytvárania a udržiavania sietí/ďalšie schopnosti, najmä:

—

vynikajúce komunikačné ústne aj písomné schopnosti,

| — | vynikajúce prezentačné schopnosti, |
| --- | --- |

—

vynikajúce prezentačné schopnosti,

| — | vynikajúca schopnosť rozvíjať a efektívne udržiavať pracovné vzťahy so širokým spektrom externých i interných zainteresovaných strán (vrátane zamestnancov) a chápať organizačnú dynamiku, |
| --- | --- |

—

vynikajúca schopnosť rozvíjať a efektívne udržiavať pracovné vzťahy so širokým spektrom externých i interných zainteresovaných strán (vrátane zamestnancov) a chápať organizačnú dynamiku,

| — | schopnosť pracovať bez podliehania stresu, a pritom cielene a vyrovnane, |
| --- | --- |

—

schopnosť pracovať bez podliehania stresu, a pritom cielene a vyrovnane,

| — | vysoká miera integrity a profesionálnej dôveryhodnosti. |
| --- | --- |

—

vysoká miera integrity a profesionálnej dôveryhodnosti.

Vybraný uchádzač by mal mať platný certifikát o bezpečnostnej previerke alebo by mal byť schopný ho získať od národného bezpečnostného orgánu svojej krajiny.

Osobná bezpečnostná previerka je administratívne rozhodnutie, ktoré sa prijíma na základe bezpečnostného vyšetrovania vykonaného príslušným národným bezpečnostným orgánom krajiny, ktorej je daná osoba štátnym príslušníkom, a to v súlade s uplatniteľnými vnútroštátnymi bezpečnostnými zákonmi a predpismi, a ktorým sa potvrdzuje, že danej osobe sa môže udeliť prístup k utajovaným skutočnostiam do určeného stupňa utajenia. Treba mať na pamäti, že postup potrebný na získanie bezpečnostnej previerky sa môže začať iba na žiadosť zamestnávateľa, nie samotného uchádzača.

Vymenovanie do funkcie sa môže uskutočniť iba za podmienky, že vybraný uchádzač získal platný certifikát o bezpečnostnej previerke.

Čo musia uchádzači spĺňať (kritériá účasti)

Do výberovej fázy konania budú zaradení iba tí uchádzači, ktorí k termínu na podanie prihlášok spĺňajú tieto formálne kritériá:

| — | Štátna príslušnosť: uchádzači musia byť štátnymi príslušníkmi jedného z členských štátov Európskej únie, |
| --- | --- |

—

Štátna príslušnosť: uchádzači musia byť štátnymi príslušníkmi jedného z členských štátov Európskej únie,

| — | Vysokoškolské vzdelanie alebo diplom: uchádzači musia mať:






  — | buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky alebo viac; |
| --- | --- | --- |

—

Vysokoškolské vzdelanie alebo diplom: uchádzači musia mať:

—

buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky alebo viac;

| — | alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte). |
| --- | --- |

—

alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte).

| — | Odborná prax: uchádzači musia mať aspoň pätnásťročnú postgraduálnu odbornú prax na pozícii, na ktorej sa vyžaduje uvedené vzdelanie. Aspoň päť rokov danej odbornej praxe musí byť v oblasti súvisiacej s mandátom agentúry, najmä v oblasti migrácie a azylu. |
| --- | --- |

—

Odborná prax: uchádzači musia mať aspoň pätnásťročnú postgraduálnu odbornú prax na pozícii, na ktorej sa vyžaduje uvedené vzdelanie. Aspoň päť rokov danej odbornej praxe musí byť v oblasti súvisiacej s mandátom agentúry, najmä v oblasti migrácie a azylu.

| — | Prax v riadiacej funkcii: aspoň päťročná ročná postgraduálna odborná prax vo vysokej riadiacej funkcii (3) týkajúca sa problematiky súvisiacej s touto pozíciou, a to ideálne v oblasti migrácie a azylu. |
| --- | --- |

—

Prax v riadiacej funkcii: aspoň päťročná ročná postgraduálna odborná prax vo vysokej riadiacej funkcii (3) týkajúca sa problematiky súvisiacej s touto pozíciou, a to ideálne v oblasti migrácie a azylu.

| — | Jazykové znalosti: uchádzači musia mať výbornú znalosť jedného z úradných jazykov Európskej únie (4) a uspokojivú znalosť ďalšieho z týchto úradných jazykov. Výberové komisie počas pohovoru (pohovorov) overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa pohovor (časť pohovoru) môže uskutočniť v tomto ďalšom jazyku. |
| --- | --- |

—

Jazykové znalosti: uchádzači musia mať výbornú znalosť jedného z úradných jazykov Európskej únie (4) a uspokojivú znalosť ďalšieho z týchto úradných jazykov. Výberové komisie počas pohovoru (pohovorov) overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa pohovor (časť pohovoru) môže uskutočniť v tomto ďalšom jazyku.

| — | Veková hranica: K termínu na podanie prihlášok musia byť uchádzači schopní dokončiť pred dosiahnutím veku odchodu do dôchodku plné päťročné funkčné obdobie. Pre dočasných zamestnancov Európskej únie sa vek odchodu do dôchodku definuje ako koniec mesiaca, v ktorom daná osoba dosiahne vek 66 rokov (pozri článok 47 Podmienok zamestnávania ostatných zamestnancov Európskej únie (5)). |
| --- | --- |

—

Veková hranica: K termínu na podanie prihlášok musia byť uchádzači schopní dokončiť pred dosiahnutím veku odchodu do dôchodku plné päťročné funkčné obdobie. Pre dočasných zamestnancov Európskej únie sa vek odchodu do dôchodku definuje ako koniec mesiaca, v ktorom daná osoba dosiahne vek 66 rokov (pozri článok 47 Podmienok zamestnávania ostatných zamestnancov Európskej únie (5)).

Okrem toho musia mať uchádzači splnené všetky povinnosti vyplývajúce z vnútroštátnych predpisov týkajúcich sa vojenskej služby, primerane doložiť splnenie charakterových požiadaviek na vykonávanie príslušných pracovných úloh a byť fyzicky schopní plniť si pracovné úlohy.

Výber a vymenovanie

Výkonného riaditeľa vymenuje správna rada úradu EASO z užšieho zoznamu poskytnutého Európskou komisiou.

Na účely zostavenia tohto užšieho zoznamu Európska komisia usporiada výberové konanie v súlade so svojimi postupmi výberu a prijímania zamestnancov (pozri aj dokument o politike týkajúcej sa vyšších úradníkov (6)).

V rámci tohto výberového konania Európska komisia zostaví komisiu predbežného výberu. Táto komisia po analýze všetkých prihlášok pristúpi k prvému overeniu kritérií účasti a identifikovaniu uchádzačov s najlepším profilom z hľadiska vyššie uvedených výberových kritérií, ktorí môžu byť pozvaní na pohovor s komisiou predbežného výberu.

Na základe týchto pohovorov komisia predbežného výberu vypracuje závery a navrhne zoznam uchádzačov na ďalšie pohovory s Poradným výborom Európskej komisie pre vymenúvanie (ďalej len „poradný výbor“). Poradný výbor po zohľadnení záverov komisie predbežného výberu rozhodne, ktorí uchádzači budú pozvaní na pohovor.

Uchádzači pozvaní na pohovor s poradným výborom absolvujú celodenný test v hodnotiacom centre riadenom externými konzultantmi na výber pracovníkov. Na základe výsledkov pohovoru a správy hodnotiaceho centra zostaví poradný výbor užší zoznam uchádzačov, ktorých považuje za vhodných na vykonávanie funkcie výkonného riaditeľa EASO.

Uchádzači uvedení v užšom zozname zostavenom poradným výborom absolvujú pohovor s členom, resp. členmi Komisie, do ktorých zodpovednosti patrí predmetné generálne riaditeľstvo zodpovedné za vzťahy s agentúrou (7).

Po týchto pohovoroch Európska komisia schváli užší zoznam najvhodnejších uchádzačov a oznámi ho správnej rade EASO. Správna rada sa môže rozhodnúť, že pred vymenovaním riaditeľa spomedzi uchádzačov z užšieho zoznamu Komisie uskutoční s uchádzačmi pohovory. Zaradenie do tohto užšieho zoznamu nie je zárukou vymenovania.

Okrem už uvedených pohovorov sa od uchádzačov môže vyžadovať absolvovanie ďalších pohovorov a/alebo testov.

Pred vymenovaním bude uchádzač, ktorého vybrala správna rada, požiadaný o vyjadrenie pred príslušným výborom (výbormi) Európskeho parlamentu a zodpovedanie otázok jeho (ich) členov.

Z praktických dôvodov a s cieľom čo najrýchlejšie zavŕšiť výberové konanie v záujme uchádzačov, ako aj predmetnej inštitúcie sa výberové konanie uskutoční iba v anglickom a/alebo vo francúzskom jazyku (8).

Rovnosť príležitostí

Európska komisia a EASO uplatňujú politiku rovnosti príležitostí a nediskriminácie v súlade s článkom 1d služobného poriadku (9).

Podmienky zamestnania

Plat a podmienky zamestnania sú stanovené v Podmienkach zamestnávania ostatných zamestnancov Európskej únie (10).

Úspešného uchádzača prijme do pracovného pomeru správna rada úradu EASO ako dočasného zamestnanca v platovej triede AD14 (11). V závislosti od dĺžky svojej predchádzajúcej odbornej praxe bude zaradený v rámci danej platovej triedy do stupňa 1 alebo 2.

Bude vymenovaný na počiatočné päťročné funkčné obdobie, ktoré sa môže predĺžiť jedenkrát na obdobie najviac troch rokov, ako sa uvádza v článku 30 nariadenia (EÚ) č. 439/2010.

Uchádzači by mali vziať na vedomie požiadavku stanovenú v Podmienkach zamestnávania ostatných zamestnancov, podľa ktorej musia všetci noví zamestnanci úspešne absolvovať deväťmesačnú skúšobnú lehotu.

Miestom zamestnania je Valletta (Malta), kde sídli úrad EASO.

Výkonný riaditeľ by sa mal svojej funkcie ujať najneskôr začiatkom roka 2019.

Nezávislosť a vyhlásenie o záujmoch

Od riaditeľa sa bude pred prevzatím funkcie vyžadovať záväzné vyhlásenie, že bude konať nezávisle vo verejnom záujme, ako aj vyhlásenie o akýchkoľvek záujmoch, ktoré by mohli ohroziť jeho nezávislosť.

Postup pri podávaní prihlášky

Pred podaním prihlášky si dôkladne overte, či spĺňate všetky kritériá účasti („Čo musia uchádzači spĺňať“), najmä pokiaľ ide o požadovaný druh diplomu, odbornú prax vo vysokej funkcii, ako aj jazykové znalosti. Nesplnenie ktoréhokoľvek z kritérií účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na tomto webovom sídle a postupujte podľa pokynov týkajúcich sa jednotlivých fáz konania:

https://ec.europa.eu/dgs/human-resources/seniormanagementvacancies/

Musíte mať platnú e-mailovú adresu. Táto adresa bude slúžiť na potvrdenie vašej registrácie, ako aj na komunikáciu s vami počas rôznych fáz výberového konania. Akúkoľvek zmenu vašej e-mailovej adresy preto oznámte Európskej komisii.

K prihláške treba pripojiť životopis vo formáte PDF a online vyplniť motivačný list (najviac 8 000 znakov).

Po dokončení online registrácie dostanete e-mail: o potvrdení registrácie prihlášky. Ak nedostanete potvrdzujúci e-mail: s číslom registrácie, znamená to, že vaša prihláška nebola zaregistrovaná!

Dovoľujeme si vás upozorniť na skutočnosť, že priebeh spracovania vašej prihlášky nemožno sledovať online. O stave vašej prihlášky vás bude priamo informovať Európska komisia.

V prípade záujmu o ďalšie informácie a/alebo v prípade technických problémov pošlite e-mail: na adresu: HR-MANAGEMENT-ONLINE@ec.europa.eu

Dátum uzávierky

Dátum uzávierky registrácie je 21. septembra 2018 o 12.00 hod. (poludnie) bruselského času. Po tomto dni už online registrácia nebude možná.

Za včasné dokončenie online registrácie sú zodpovední uchádzači. Dôrazne vám odporúčame, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí termínu na podanie prihlášok už nebudete môcť zadávať žiadne údaje. Oneskorené prihlášky sa nebudú brať do úvahy.

Dôležitá informácia pre uchádzačov

Uchádzačom pripomíname, že práca rôznych výberových komisií má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s jednotlivými členmi týchto komisií je zakázaný. Všetky otázky sa musia adresovať sekretariátu príslušnej komisie.

Ochrana osobných údajov

Komisia zabezpečí, aby boli osobné údaje uchádzačov spracované v zmysle požiadaviek nariadenia Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva o voľnom pohybe takýchto údajov. Týka sa to najmä dôverného charakteru a bezpečnosti takýchto údajov (12).

---

(1)  Ú. v. EÚ L 132, 29.5.2010, s. 11.

(2)  V závislosti od výsledkov rokovaní s Radou a Európskym parlamentom a za podmienky konečného prijatia:

https://eur-lex.europa.eu/resource.html?uri=cellar:ce773c1e-1689-11e6-ba9a-01aa75ed71a1.0001.02/DOC_1&format=PDF

(3)  Uchádzači by mali v prípade všetkých rokov, počas ktorých nadobudli prax v riadiacej funkcii, vo svojom životopise jasne uviesť tieto údaje: 1. názov a náplň zastávaných riadiacich funkcií, 2, počet zamestnancov, ktorých v týchto pozíciách riadili, 3. výšku spravovaného rozpočtu, 4. počet úrovní, ktoré boli v hierarchickej štruktúre tejto riadiacej pozícii nadriadené a podriadené a 5. počet zamestnancov rovnakého zaradenia.

(4)  http://eur-lex.europa.eu/legal-content/SK/TXT/HTML/?uri=CELEX:01958R0001-20130701&qid=1521456079588&from=EN

(5)  http://eurlex.europa.eu/LexUriServ/LexUriServ.do?uri=CONSLEG:1962R0031:20140101:SK:PDF

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf.

(7)  Pokiaľ príslušný člen Komisie v súlade s rozhodnutím Komisie z 5. decembra 2007 [PV(2007) 1811] nedelegoval túto úlohu na iného člena Komisie.

(8)  Výberové komisie zaistia, aby neboli zvýhodnení uchádzači, pre ktorých je jeden z týchto jazykov rodným jazykom.

(9)  http://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=EN

(10)  http://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=EN

(11)  Korekčný koeficient, ktorý sa uplatňuje na odmeny a dôchodky úradníkov a ostatných zamestnancov Európskej únie, predstavuje pre Maltu 86,5 % od 1. júla 2017. Tento koeficient sa raz ročne reviduje.

(12)  Ú. v. ES L 8, 12.1.2001, s. 1..

---